[{"text_idx": "#000003", "text": "Santoku on peakoka noa (gyuto) ja juurviljade hakkimisnoa (nakiri) \u201eristand\u201c. Noa keskmest allapoole suunatud tera tipp vo\u0303imaldab leida to\u0308o\u0308pinnalt stabiilsemat tuge. Sobib va\u0308ga ha\u0308sti liha, kala, juur- ja puuviljade lo\u0303ikumiseks, hakkimiseks ning viilutamiseks."}, {"text_idx": "#000004", "text": "Narihira-Saku on ehe ja lihtne Jaapani nuga. Tera on valmistatud ko\u0303rgekvaliteedilisest roostevabast terasest Sus420J2, mis tagab hea teravuse, vastupidavuse ja roostekindluse va\u0308ga mo\u0303istliku hinna eest nii koduseks kui ka professionaalseks kasutamiseks. Tera ko\u0303vadus on 56 HRC ning nugade ka\u0308epidemed on valmistatud magnooliapuust."}, {"text_idx": "#000005", "text": "Mida teha ja mida mitte teha, kui soovid, et Su nuga oleks heas korras:"}, {"text_idx": "#000006", "text": "A\u0308ra kasuta nuga kontide ja luude, ku\u0308lmunud toidu ning muude tahkete ja ko\u0303vade materjalide to\u0308o\u0308tlemiseks.\nVa\u0308ldi noaga \"raiumist\" ja lo\u0308o\u0308ke, halvimal juhul vo\u0303ib tera murduda nii, et parandamine ei ole vo\u0303imalik.\nVa\u0308ldi noatera va\u0308a\u0308namist ja painutamist.\nKasuta ko\u0308o\u0308ginuga ainult selleks ettena\u0308htud otstarbeks - nuga ei ole sobilik to\u0308o\u0308riist kruvide keeramiseks, pudelikorgi avamiseks vm majapidamisto\u0308o\u0308deks.\nKasuta lo\u0303ikamisel puidust vo\u0303i plastikust lo\u0303ikelauda. Va\u0308ldi ko\u0303vadel pidadel (nt klaas, marmor, kivi jne) to\u0308o\u0308tamist."}, {"text_idx": "#000007", "text": "Pese nuga pa\u0308rast kasutamist kraani all koheselt sooja veega.\nKasuta noa pesemiseks pehmet riidest lappi. Va\u0308ldi pesemisel kareda pinnaga ka\u0308snade kasutamist, sest need vo\u0303ivad tera va\u0308lispinda kahjustada.\nU\u0308ldjuhul ei ole lubatud nugade pesemine no\u0303udepesumasinas.\nKuivata nuga hoolikalt kohe pa\u0308rast pesemist.\nHoiusta nugasid nii, et nende terad ei puutuks (nt ko\u0308o\u0308gisahtlis) teineteisega kokku.\nTranspordi nugasid vaid koos terakaitsega."}, {"text_idx": "#000008", "text": "Parim vahend Jaapani stiilis ko\u0308o\u0308ginugade teritamiseks on vesiluisk. Vesiluisu valik so\u0303ltub eelko\u0303ige teritatava noa seisukorrast ning sellest, kui poleeritud lo\u0303pptulemust soovite. Luisu valikul kehtib ja\u0308rgmine \"rusikareegel\":"}, {"text_idx": "#000010", "text": "Nuga vo\u0303ib teritada mitme erineva karedusega luisuga, alustades ja\u0308medamast ja lo\u0303petades peeneteralise luisuga."}, {"text_idx": "#000013", "text": "Jaapani vesiluisk KING Deluxe #1000"}]